— Для нас самае важнае — захаваць тую сістэму адукацыі, што склалася. Не лічыце мяне кансерватарам, бо размова не пра тое, каб пакінуць узровень ведаў такім, якім ён быў сто-дзвесце гадоў таму, а пра тое, што існуючыя сёння працэсы стасункаў выкладчыка і студэнта не павінны пацярпець ад хваляў аптымізацыі, скарачэння спецыяльнасцей ці тэрмінаў навучання, іншых трансфармацый. Цяперашняя сістэма падрыхтоўкі непасрэдна звязаная з фізіялагічнымі магчымасцямі чалавека і працэсам яго псіхічна-інтэлектуальнага, разумовага, духоўнага сталення. Гэта закладзена самой прыродай чалавека!